
A 2025. október 12–18. között megrendezett Erasmus+ rövid szakmaigyakorlat utunk Budapesten volt, melyet a Magyar Testnevelési és Sporttudományi Egyetem szervezett. Az út célja az volt, hogy közelebbről megismerjük az egyetem működését, valamint betekintést nyerjünk a sporttudományi oktatás gyakorlati és elméleti oldalába.
Az utazás vasárnap reggel kezdődött, amikor autóbusszal indultunk el közösen Budapestre. Az út jó hangulatban telt, bár a hosszú utazás kissé fárasztó volt. Estére érkeztünk meg a fővárosba, ahol elfoglaltuk a szállásunkat, és megbeszéltük a következő napok programját. 
Hétfőn reggel ellátogattunk a Magyar Testnevelési és Sporttudományi Egyetemre, ahol rektori köszöntőt hallgathattunk meg, majd körbevezettek bennünket az egyetem épületeiben. Az ebédet az egyetem menzáján fogyasztottuk el, ami minden nap változatos és ízletes volt. Délután városnézésen vettünk részt, amely során ellátogattunk a Hősök terére és környékére.
Kedden az egyetem edzőtermében kezdtük a napot, ahol bemutatták nekünk az edzőgépeket és sporteszközöket. Egy rövid ismertető után mi magunk is kipróbálhattuk a gépeket, és egy közös edzést is tartottunk. Az ebédet követően szabadprogram következett. 
Szerdán a Sándor Károly Labdarúgó Akadémiát látogattuk meg, ahol érdekes előadást hallgathattunk meg az utánpótlásképzésről és a sportkarrier építésének lehetőségeiről. Délután ismét szabadidőt kaptunk, amit városnézéssel és közös programokkal töltöttünk.
A csütörtöki nap emlékezetes volt. Délelőtt judo edzést tekinthettünk meg, majd egy karate világbajnok tartott látványos bemutató edzést az egyetem hallgatóinak. 
Pénteken a Nemzeti Közszolgálati Egyetem sportlétesítményeit néztük meg, ahol körbevezettek minket a tornatermekben, csarnokokban, uszodában és edzőtermekben. Különösen lenyűgözött a létesítmények modern felszereltsége és az ott zajló szakmai munka színvonala. Délutánra ismét szabadprogram következett, ami lehetőséget adott a pihenésre és a közösségépítésre.
Szombaton reggel megkezdtük a hazautazást. Az úton hazafelé mindannyian felelevenítettük a hét élményeit és tapasztalatait. Még amit kiemelnék, az az ebéd lenne, amit biztosítottak nekünk, ami nagyon finom volt és változatos. Minden apró részletre oda figyeltek, és arra törekedtek, hogy jól érezzük magunkat, ami teljesült is a sok változatos program által. 
Összességében a tanulmányi út nagyon tartalmas volt teli élményekkel, amit együtt gyűjthettünk a szaktársaimmal. Biztosan, hogy egy felejthetetlen élmény marad számomra.
[bookmark: _GoBack]Összegezve: nekem nagyon tetszett ez a mobilitás.  Élményekkel telve tértem haza az útról. A legjobbat akarták nyújtani nekünk, ami sikerült is nekik. Minden elvárásomat felülmúlta a programjuk. 




